**TÁJÉKOZTATÁS**

**elektronikus fizetési és elszámolási rendszer**

**Tisztelt Ügyfeleink!**

Tájékoztatjuk Önöket, hogy országosan bevezetésre került az **elektronikus fizetési és elszámolási rendszer,** melynek következtében az adók, díjak, illetékek elektronikus úton történő befizetése elérhetővé vált.

A <https://ohp-20.asp.lgov.hu/nyitolap> oldalra kattintva az ügyfél a kiválasztott önkormányzathoz tartozó adó-, díj és illetékfizetési kötelezettségét (pl. gépjárműadó, építményadó, iparűzési adó, idegenforgalmi adó) elektronikus úton teljesítheti, az interneten keresztüli bankkártyás fizetés segítségével.

Az Elektronikus Fizetési Szolgáltatás igénybevételéhez KAÜ bejelentkezés (ügyfélkapus azonosító) szükséges. Egy tranzakcióval akár több adószámlán fennálló tartozás is befizethető.

Tájékoztatjuk továbbá Önöket, hogy a sikeres fizetéseket követően a bankok által küldött visszaigazoló SMS tartalmára nincs ráhatásunk. Az SMS-ben esetlegesen előforduló Budapest városnév a Magyar Államkincstár székhelyére utal, nem a kedvezményezett önkormányzatra.

Hévíz, 2020. március 20.

Hévízi Polgármesteri Hivatal